Χοιρινό μπούτι σε άλμη και σάλτσα εσπεριδοειδών
Το μόνο «κουραστικό» σε αυτή τη συνταγή είναι να κάνουμε χώρο στο ψυγείο για να αφήσουμε το χοιρινό μπούτι να μαριναριστεί στην άλμη. Τα υπόλοιπα είναι παιχνιδάκι! Η δε σάλτσα, με τα λαχανικά και τα ζουμιά του, είναι απαράμιλλης νοστιμιάς.
1 μπούτι χοιρινό, περίπου 3 κιλά, με το κόκαλο και το δέρμα (ζητάμε από τον κρεοπώλη να χαράξει το δέρμα χιαστί), 100 ml ελαιόλαδο, χυμός από 1/2 κιλό πορτοκάλια, 100 ml λευκό ξηρό κρασί, 1 κεφάλι σκόρδο, κομμένο στη μέση, 2 ξερά κρεμμύδια, κομμένα στα τέσσερα, 1 σελινόριζα, χοντροκομμένη, 2 καρότα, σε χοντρές ροδέλες, 1 κουτ. σούπας ξερό θυμάρι, 1 κουτ. γλυκού κόκκοι πιπεριού, 1 κουτ. γλυκού μουστάρδα πικάντικη, αλάτι, φρεσκοτριμμένο πιπέρι, 5 λίτρα νερό, 200 γρ. αλάτι, 100 γρ. ζάχαρη
Για να φτιάξουμε το χοιρινό μπούτι σε άλμη και σάλτσα εσπεριδοειδών, ξεκινάμε βράζοντας τα υλικά για την άλμη για 5 λεπτά σε δυνατή φωτιά.Αποσύρουμε και αφήνουμε την άλμη να κρυώσει.Βάζουμε σε μια λεκάνη το χοιρινό μπούτι και το περιχύνουμε με την άλμη.Το καλύπτουμε με μεμβράνη και το αφήνουμε στο ψυγείο για 1 βράδυ.Βγάζουμε το κρέας από την άλμη και το στεγνώνουμε με χαρτί κουζίνας.Απλώνουμε τα λαχανικά και το σκόρδο στον πυθμένα μιας μεγάλης γάστρας και βάζουμε από πάνω το μπούτι.Προθερμαίνουμε τον φούρνο στους 190° C.Σε μια κατσαρόλα ρίχνουμε το ελαιόλαδο, τον χυμό, το κρασί, 500 ml νερό, το θυμάρι και τους κόκκους πιπεριού και βράζουμε σε δυνατή φωτιά για 3-5 λεπτά, μέχρι να κοχλάσουν.Περιχύνουμε το μπούτι και τα λαχανικά, καλύπτουμε με αλουμινόχαρτο και ψήνουμε για περίπου 3 ώρες.Ξεσκεπάζουμε και συνεχίζουμε το ψήσιμο για άλλα 15-20 λεπτά, περιχύνοντας κάθε 5 λεπτά το μπούτι με τα υγρά του ταψιού.Ξεφουρνίζουμε και μεταφέρουμε το μπούτι σε ξύλο κοπής.Αφαιρούμε τα σκόρδα και αδειάζουμε τα υπόλοιπα λαχανικά και τα υγρά του ταψιού σε πολυκόφτη.Προσθέτουμε τη μουστάρδα και τα χτυπάμε μέχρι να σχηματιστεί μια λεία σάλτσα.
Λαχανικά,Πορτοκάλι,Χοιρινό